SREDNJA ŠKOLA BARTOLA KAŠIĆA

GRUBIŠNO POLJE

Bartola Kašića 1

KLASA: 400-02/17-01/03

URBROJ: 2127-024-08-17-03

OBRAZLOŽENJE FINANCIJSKOG PLANA ZA 2018. GODINU

TE PROJEKCIJA ZA 2019. i 2020. GODINU

1. **Sažetak djelokruga rada proračunskog korisnika**

Srednja škola Bartola Kašića Grubišno Polje sljednica je Centra za odgoj i usmjereno obrazovanje Grubišno Polje. Osnovana je aktom Ministarstva prosvjete i športa Republike Hrvatske od 22. veljače 1993. godine . Puni naziv škole je: Opća gimnazija, elektrotehnička, industrijska, obrtnička i gospodarska Srednja škola Bartola Kašića Grubišno Polje.

Nastava je organizirana u jutarnjoj smjeni.

Četverogodišnji programi su opća gimnazija i tehničar za računalstvo

Trogodišnji programi su

konobar, kuhar, poljoprivredni gospodarstvenik, automehaničar, automehatroničar i instalater kućnih instalacija po JMO.

Nastava se (redovna, izborna, fakultativna, dodatna i dopunska) izvodi prema planovima i programima koje je donijelo Ministarstvo znanosti i obrazovanja, operativnom Godišnjem planu i programu rada i Školskom kurikulumu.

1. **Obrazloženje programa rada školske ustanove**

Prioritet škole je kvalitetno obrazovanje, odnosno stjecanje znanja, sposobnosti i vještina za rad i nastavak obrazovanja što ostvarujemo:

* stalnim usavršavanjem nastavnika (seminari, stručni skupovi, aktivi) i praćenjem razvoja tehnologije, stjecanje, proširivanje i primjena novih znanja u pojedinim programima;
* poticanjem učenika za izražavanje kreativnosti, talenata i sposobnosti kroz uključivanje u izvannastavne aktivnosti, natjecanja te druge školske projekte, priredbe i manifestacije;
* organiziranjem zajedničkih aktivnosti učenika i nastavnika tijekom izvannastavnih aktivnosti i druženja kroz upoznavanje kulturne i duhovne baštine;
* poticanjem razvoja pozitivnih vrijednosti i natjecateljskog duha kroz nagradne izlete najuspješnijim razredima i grupama;
* sudjelovanjem u osmišljavanju, izradi planova i realizaciji aktivnosti Učeničke zadruge Kockavica.

1. **Zakonske i druge podloge na kojima se zasniva program rada škole**

- Zakon o odgoju i obrazovanju, (NN br.87/08; 86/09; 92/10; 90/11; [5/12](http://www.zakon.hr/cms.htm?id=71), [16/12](http://www.zakon.hr/cms.htm?id=72); [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182); [94/13](http://www.zakon.hr/cms.htm?id=480); 152/14; 07/17)

- Zakon o ustanovama, (NN br. 76/93; 29/97; 47/99; 35/08;)

- Zakon o proračunu, (NN br. 87/08.),

- Pravilnik o proračunskim klasifikacijama (NN br 26/10.) i Pravilnik o proračunskom računovodstvu i Računskom planu (NN br. 124/14; 115/15 i 87/16)

- Godišnji plan i program rada SŠ Bartola Kašića Grubišno Polje,

- Kurikulum Srednje škole Bartola Kašića Grubišno Polje .

1. **Usklađenost ciljeva, strategije i programa s dokumentima dugoročnog razvoja**

Srednja škola Bartola Kašića Grubišno Polje donijela je Godišnji plan i program rada godinu kao i Kurikulum Srednje škole Bartola Kašića Grubišno Polje, koji su usklađeni s planovima i programima koje je donijelo Ministarstvo znanosti i obrazovanja.

Škola donosi Godišnji plan i program za školsku, a ne kalendarsku godinu, te postoje odstupanja u izvršavanju planova.

**5. Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje rada su

1. Opći prihodi i primitci, skupina 671,

* prihodi iz županijskog proračuna – sredstva za materijalne troškove poslovanja te sredstva za hitne intervencije – sredstva decentralizacije;
* prihodi od kamata.

1. Pomoći proračunskim korisnicima iz proračuna koji im nije nadležan, skupina 636:

* prihodi iz državnog proračuna za financiranje rada zaposlenih radnika,
* prihodi od Grada Grubišno Polje za financiranje izvannastavnih aktivnosti učenika,
* prihodi iz NCVVO za troškove prijevoza za članicu stručne radne skupine za matematiku;
* prihodi iz Agencije za plaćanje u poljoprivredi, ribarstvu i ruralnom razvoju za Shemu školskog voća.

1. Vlastiti prihodi, skupina 661,

* prihodi od iznajmljivanja poslovnog prostora;
* prihodi od iznajmljivanja stanova u vlasništvu Škole
* prihodi od prodaje roba i usluga Učeničke zadruge Kockavica.

1. Prihodi po posebnim propisima, skupina 652,

* prihodi od roditelja i učenika za sufinanciranje jednodnevnih izleta, osiguranja učenika i sl.

5.Donacije – strogo namjenska sredstva za održavanje i poboljšanje učeničkog standarda.

Ukupni prihodi poslovanja planirani za 2018. godinu iznose 5.866.600 kn.

Procjena za 2019. i za 2020. godinu ista je kao i za 2018. godinu.

1. DRŽAVNI PRIHODI I RASHODI

Iz Ministarstva znanosti i obrazovanja planiramo ostvariti prihod od 5.091.000 kuna.

Procjena za 2019. i za 2020. godinu ista je kao i za 2018. godinu.

Prihodima iz Ministarstva znanosti i obrazovanja predviđeno je financiranje:

bruto plaća u iznosu od 4.200.000 kuna, doprinosa na plaće u iznosu od 650.000 kuna, ostalih rashoda za zaposlene u iznosu od 230.000 kuna, te novčane naknada poslodavca zbog nezapošljavanja osoba s invaliditetom od 11.000 kn.

1. OPĆI PRIHODI I PRIMTCI – DECENTRALIZIRANA SREDSTVA

Prihodi iz županijskog proračuna u 2018. godini planirani su u iznosu od 620.000 kuna za materijalne troškove prema limitu koji nam je odobren.

Prihodima iz županijskog proračuna predviđeno je financiranje izdataka koji su neophodni za normalno funkcioniranje škole:

- naknade troškova zaposlenima (prijevoz na posao i s posla, službena putovanja)

- rashoda za materijal i energiju (uredski materijal, pretplata na časopise, materijal za čišćenje, plin,

električna energija),

- rashoda za usluge (telefoni, poštarina,usluge tekućeg i investicijskog održavanja građevinskih objekata, postrojenja i opreme, voda, smeće, dimnjačarske usluge, pričuva, licence, zakupnine,

- komunalne usluge (opskrba vodom i odvoženje smeća i sl.).

Na ovoj poziciji je planiran i iznos za financiranje troškova županijskih natjecanja u iznosu od 6.546 kn.

1. VLASTITI I OSTALI PRIHODI

Vlastiti i ostali prihodi planirani su u iznosu od 155.600 kuna.

Procjena za 2019. i za 2020. godinu ista je kao i za 2018. godinu.

1. Prihodi UZ Kockavica planirani su u iznosu od 70.000 kuna i utrošit će se za

nabavu repromaterijala, za dalje aktivnosti Zadruge, edukacije, izlete, nastupe na sajmovima i podmirenje ostalih troškova nastalih radom Zadruge.

2. Planirani prihodi od najma poslovnog prostora iznose 22.000 kn, a utrošit će se za

podmirenje materijalnih troškova te za redovito i investicijsko održavanje školskog prostora koji se iznajmljuje kao što je propisano Pravilnikom o stjecanju, raspolaganju i raspodjeli vlastitih prihoda školskih ustanova kojima je osnivač Bjelovarko-bilogorska županija

3. Planirani prihodi od najma stanova u vlasništvu škole su planirani u iznosu od 5.000 kn,

i utrošit će se za pokriće troškova vezanih uz stanove.

4.Pomoć od Grada Grubišno Polje planirana je u iznosu od 15.000 kn i utrošit će se izvannastavne aktivnosti: Širenje vidika na izvorima novih spoznaja-Dan Škole, troškovi sudjelovanja učenika na natjecanjima, promocija Škole učenicima 8. razreda, nagrade najuspješnijim učenicima, te sudjelovanje učenika na sajmovima i sličnim javnim manifestacijama.

5.Ostale izvannastavne aktivnosti planirane su u iznosu od 38.500 kuna, a odnose se na:

pomoć od NCVVO za n naknadu prijevoza za članicu stručne radne skupine za matematiku, izlete i osiguranje učenika, prodaju starog papira i željeza te dnevnice za put u inozemstvo.

7. Prihodi od kamata su planirani u iznosu od 3.500 kn i utrošit će se za poboljšanje materijalnih uvjeta.

6.Pomoć od Agencije za plaćanja u poljoprivredi, ribarstvu i ruralnom razvoju odnosi se na aktivnosti vezane uz Shemu školskog voća i planirani iznos je 5.100 kuna.

**6. Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Ostvareno je redovno odvijanje nastavnog procesa.

Na početku školske godine 2016./2017. Upisano je 245 učenika u 14 razrednih odjela.

Tijekom nastavne godine upisan je 1 učenik, a ispisano je 4 učenika.

Nastavnu godinu u ljetnom roku završio je 231 učenik.

Na dopunski rad upućeno je 11 učenika od kojih je 10 pozitivno ocijenjeno dok je 1 učenik upućen na popravni ispit u kolovozu. Učenik nije zadovoljio na popravnom ispitu u jesenskom roku te je upućen na ponavljanje razreda.

Školsku godinu uspješno su završila 242 učenika.

Od ukupno 42 učenika, 16 učenika opće gimnazije i 26 učenika programa tehničar za računalstvo, na ispite državne mature izašlo je 39 učenika.

Šesnaest učenika opće gimnazije s uspjehom je položilo državnu maturu u prvom roku.

13 učenika programa tehničara za računalstvo s uspjehom je položilo državnu maturu u ljetnom roku, dok je 13 učenika upućeno na drugi jesenski rok. U drugom roku ni jedan učenik tehničara za računalstvo nije položio državnu maturu.

Odličnim uspjehom školsku godinu je završilo 65 učenika od kojih je 12 imalo ocjenu odličan iz svih nastavnih predmeta.

24 učenika su sudjelovala na županijskim, međužupanijskim i regionalnim natjecanjima i državnim i međunarodnim natjecanjima.

Učenici Škole sudjelovali su na brojnim sajmovima – javnim nastupima na kojima su promovirali našu školu.

Učenička zadruga Kockavica je okupila na dragovoljnoj osnovi velik broj učenika i pod vodstvom nastavnika mentora učenici su stjecali znanja iz područja važnih za cjelokupan proizvodni proces.

Zaposlenici su se stručno usavršavali na seminarima, stručnim aktivima i drugim oblicima edukacije.

**7.** **Zaključak**

Obrazloženje financijskog plana jednako je važan dokument kao i sam plan iskazan u brojkama. U njemu povezujemo ciljeve škole s izvorima sredstava za njihovo ostvarenje, a cilj škole kao odgojno obrazovne institucije je da učenici kroz kvalitetno obrazovanje i odgoj steknu stručne kompetencije za tržište rada i nastavak školovanja.

Grubišno Polje, 21. prosinca 2017. Ravnateljica:

(Ana Ivšić, dipl.kateheta)